วิกิพีเดีย:ความโดดเด่น (บุคคล)

ในวิกิพีเดีย ความโดดเด่นเป็นการทดสอบของผู้ใช้เพื่อตัดสินว่าเรื่องหนึ่ง ๆ ควรมีบทความของตนเองหรือไม่ ในกรณีบทความบุคคล ผู้ที่เป็นหัวข้อบทความชีวประวัตินั้นควร "ควรแก่การรู้จัก" (worthy of notice) "โดดเด่น" คือ "สะดุดตา" หรือ "มีความสำคัญ น่าสนใจ หรือผิดธรรมดามากพอสมควรได้รับความสนใจหรือจดบันทึก" ในวิกิพีเดียเป็นบันทึกลายลักษณ์อักษรของชีวิตบุคคลนั้น คำว่า "โดดเด่น" ในความหมายที่ว่ามีชื่อเสียงหรือเป็นที่นิยมนั้น ไม่เกี่ยวข้องกับแนวปฏิบัตินี้โดยตรง
แนวปฏิบัติความโดดเด่นสำหรับชีวประวัตินี้สะท้อนความเห็นพ้องผ่านการอภิปรายต่าง ๆ และมีการเสริมด้วยวัตรปฏิบัติที่มั่นคงแล้ว และแจ้งคำวินิจฉัยว่าบทความเกี่ยวกับบุคคลบทความใดควรเขียนขึ้น รวมกับบทความอื่น ลบเสียหรือพัฒนาต่อไปได้

**เกณฑ์เบื้องต้น**
สันนิษฐานได้ว่าบุคคลคนหนึ่งมีความโดดเด่นหากได้รับการกล่าวถึงอย่างสำคัญในแหล่งข้อมูลทุติยภูมิแบบพิมพ์ที่น่าเชื่อถือและไม่มีส่วนได้เสียกับบุคคลนั้นหลายแหล่ง โดยที่แหล่งข้อมูลต่าง ๆ นั้นไม่ได้เป็นงานดัดแปลงของกันและกัน- หากแหล่งข้อมูลหนึ่งกล่าวถึงบุคคลนั้นไม่ลึกเพียงพอ อาจใช้แหล่งข้อมูลไม่มีส่วนได้เสียหลายแหล่งรวมกันแสดงความโดดเด่นของบุคคล การกล่าวถึงบุคคลหัวเรื่องในเชิงเกร็ดอาจไม่เพียงพอต่อการพิสูจน์ความโดดเด่นของบุคคลนั้น- อาจใช้แหล่งข้อมูลปฐมภูมิเพื่อรองรับเนื้อหาในบทความ แต่จะไม่ช่วยพิสูจน์ความโดดเด่นของบุคคลหัวเรื่อง
บุคคลที่ผ่านเกณฑ์เบื้องต้นอาจถือว่ามีความโดดเด่นโดยไม่ต้องบรรลุเกณฑ์เพิ่มเติมด้านล่าง ทั้งนี้ บทความสำหรับบุคคลบางคนยังอาจสร้างไม่ได้หากบุคคลนั้นตกอยู่ในเกณฑ์ยกเว้น เช่น มีความโดดเด่นจากเหตุการณ์เหตุการณ์เดียว หรืออยู่ใน วิกิพีเดีย:อะไรที่ไม่ใช่วิกิพีเดีย

**เกณฑ์เพิ่มเติม**
อันดับแรก บุคคลที่บันทึกในวิกิพีเดียนั้นจำเป็นต้อง มีความโดดเด่น โดยมีผลงานที่ได้รับการกล่าวถึงในสื่ออื่นนอกเหนือจากสื่อของบุคคลนั้น (เช่น เว็บไซต์ส่วนตัวที่บุคคลนั้นทำขึ้นมาเอง) หรือหน่วยงานที่บุคคลนั้นสังกัดอยู่ (เช่น อ้างอิงถึงบุคลากรของมหาวิทยาลัยจากเว็บไซต์ของมหาวิทยาลัย) อย่างไรก็ตามข้อมูลจากสื่อเว็บไซต์หรือหนังสือของบุคคลนั้นสามารถนำมาใช้อ้างอิงในส่วนของเนื้อหาได้ แต่ไม่ควรนำมาใช้อ้างอิงในการแสดงถึงความโดดเด่นของตัวบุคคล นอกจากนี้เว็บไซต์ในรูปแบบของเว็บบอร์ด บล็อกส่วนตัว หรือวิกิ ไม่ควรนำมาใช้ในการยืนยันความโดดเด่น เพราะเป็นรูปแบบของเว็บไซต์ที่สามารถเขียนขึ้นโดยผู้อ่านทั่วไป ความโดดเด่นของบุคคลสามารถพิจารณาจากข้อหนึ่งข้อใดต่อไปนี้- บุคคลนั้นเป็นที่รู้จักในประวัติศาสตร์ ซึ่งบุคคลในกลุ่มนี้มักจะมีการกล่าวถึงในหนังสือหรือตำราเรียนอยู่แล้ว (บุคคลสำคัญ)- บุคคลนั้นได้รับรางวัลอันมีชื่อเสียงในระดับชาติหรือนานาชาติ หรือบุคคลที่มักจะได้รับการเสนอชื่อรับรางวัลดังกล่าว- บุคคลที่มีผลงานอันเป็นที่รู้จักและยอมรับในระดับชาติหรือนานาชาติ- มีสื่อมากกว่าหนึ่งแหล่งกล่าวถึงเกี่ยวกับตัวบุคคลนั้น นอกเหนือจากเว็บไซต์ส่วนตัว สถานศึกษา หน่วยงานต้นสังกัด ผลงานตีพิมพ์หรือผลงานอื่น ๆ ของบุคคลนั้นเอง- บุคคลที่กำลังเป็นประเด็นในเหตุการณ์ปัจจุบันอย่างต่อเนื่อง ได้มีการกล่าวถึงจากสื่อมวลชนบ่อยครั้ง โดยมีการกล่าวที่พูดถึงอย่างสำคัญ มากกว่าการกล่าวชื่อ - มีแหล่งอ้างอิงที่เชื่อถือได้อย่างยิ่ง โดยไม่นับเว็บไซต์ที่บุคคลดังกล่าวสังกัดอยู่ หรือความเห็นส่วนตัว - มีความสำคัญ มีอิทธิพลต่อสังคม และอิทธิพลดังกล่าว ต้องมีแหล่งอ้างอิงที่รองรับได้ - มีประวัติรวบรวมไว้ในแหล่งอ้างอิงที่อื่นแล้ว เช่น หนังสือบุคคลสำคัญของไทย เป็นต้น

ระดับชาติหมายถึงเป็นผลงานที่ยอมรับในประเทศใดประเทศหนึ่งหรือรางวัลที่ทุกภาคส่วนของประเทศนั้นร่วมเข้าชิง ระดับนานาชาติหมายถึงเป็นผลงานที่ยอมรับในหลายประเทศหรือรางวัลที่หลายประเทศร่วมเข้าชิง ความโดดเด่นของบุคคลไม่จำเป็นต้องมีเพียงแต่ด้านบวกเพียงอย่างเดียว ถ้าหากบุคคลนั้นมีความโดดเด่นทางด้านลบแต่เป็นที่รู้จักในวงกว้างตามเงื่อนไขข้างต้นก็สามารถเขียนเป็นสารานุกรมได้ เช่น อุซามะห์ บิน ลาดิน หรือ ตี๋ใหญ่ เป็นต้น
เว็บไซต์ส่วนตัว สถานศึกษา หน่วยงานต้นสังกัด ผลงานตีพิมพ์หรือผลงานอื่น ๆ ของบุคคลนั้นเอง อาจใช้เป็นแหล่งอ้างอิงเพื่อพิสูจน์ยืนยันข้อมูลที่เขียนได้ เพราะบางกรณีข้อมูลที่ให้โดยเจ้าตัวมีความน่าเชื่อถือมากกว่าคนอื่นบอกกล่าว (เช่นข้อมูลส่วนบุคคล ประวัติส่วนตัว รสนิยมทางเพศ คำพูด หรือทัศนคติส่วนบุคคล) แต่จะไม่พิจารณาเป็นปัจจัยสำหรับพิจารณาความโดดเด่น ดังที่ได้กล่าวแล้ว

**นักการเมือง**
 นักการเมืองที่ได้รับตำแหน่งในระดับสากลหรือระดับประเทศ และอยู่ในระดับแนวหน้า รวมไปถึงสมาชิกสภานิติบัญญัติและตุลาการด้วย- นักการเมืองที่ได้รับเลือกในระดับท้องถิ่น หรือนักการเมืองที่เสนอตัวแต่ไม่ได้รับเลือก ยังไม่สามารถรับประกันได้ว่าเป็นบุคคลสำคัญ จนกว่าบุคคลเหล่านั้นจะได้รับกล่าวถึงโดยตรงในแหล่งอ้างอิงที่น่าเชื่อถือ คือมิใช่แค่เพียงปรากฏชื่อในหัวข้อเรื่องอื่น และไม่อยู่ในผลงานใดๆ ที่บุคคลนั้นสร้างขึ้นเอง- นอกจากนั้น โปรดอย่าใช้วิกิพีเดียเป็นสื่อกลางในการเผยแพร่นโยบายและข่าวสารเพื่อหวังผลทางการเมือง เพราะวิกิพีเดียไม่ใช่แท่นปราศรัย

**นักการทูต**
 นักการทูตที่มีบทบาทสำคัญทางการทูตหรือเหตุการณ์ทางการทูต อีกทั้งจะต้องได้รับการกล่าวถึงในแหล่งข้อมูลที่เชื่อถือได้ และไม่ใช่แหล่งข้อมูลที่เขียนขึ้นโดยเจ้าตัวหรือแหล่งข้อมูลของหน่วยงานที่บุคคลนั้นสังกัดอยู่ เว้นแต่จะเพื่อการให้ข้อมูลเชิงลึก- อย่างไรก็ตาม นักการทูตที่มีส่วนในเหตุการณ์ทางการทูตอยู่บ่อยครั้ง แต่ไม่ได้รับการระบุชี้ชัดเป็นการส่วนตัว จำเป็นต้องมีการแสดงแหล่งข้อมูลที่เชื่อถือได้

**นักกีฬา**
 นักกีฬาที่เล่นในลีกอาชีพ หรือกีฬาอาชีพ- นักกีฬาสมัครเล่นที่มีผลงาน ในการได้รับรางวัล หรือเหรียญรางวัลในระดับโลก หรือระดับประเทศ

**นักวิชาการ**
ประกอบด้วยนักวิชาการ นักวิทยาศาสตร์ นักเศรษฐศาสตร์ อาจารย์ นักเขียน นักข่าว ผู้กำกับ สถาปนิก วิศวกร หรือ บุคคลในแวดวง- บุคคลที่มีการกล่าวถึงอย่างแพร่หลาย มีการกล่าวถึงหรืออ้างถึงบ่อยครั้ง อย่างต่อเนื่อง- บุคคลที่มีผลงานคิดค้นเทคนิคหรือทฤษฎีใหม่ และเป็นที่ยอมรับ- บุคคลที่สร้างหรือมีส่วนร่วมสร้างงานอันสำคัญ ซึ่งเป็นที่ยอมรับและเป็นที่ประจักษ์แก่คนทั่วไป อีกทั้งงานชิ้นนั้น ๆ จะต้องมีการกล่าวถึงในสื่ออื่นที่ไม่เกี่ยวข้องกับบุคคลนั้น หรือมีการวิจารณ์กล่าวถึงในวงกว้างในหลาย ๆ ครั้ง- บุคคลอันมีผลงานที่
** กลายมาเป็นอนุสรณ์สถานหรือวัตถุสำคัญ
** จัดแสดงในงานนิทรรศการหลายครั้ง
** ได้รับความสนใจในวงกว้าง
** จัดแสดงอย่างถาวรในแกลเลอรีหรือพิพิธภัณฑ์ที่สำคัญ หรือมีผลงานอยู่ในห้องสมุดหลายแห่ง

**นักร้อง นักดนตรี วงดนตรี ศิลปิน**
ดูที่ วิกิพีเดีย:ความโดดเด่นของบทความ (ดนตรี)- นักร้อง นักดนตรี และวงดนตรี ต้องเคยออกอัลบั้มกับค่ายเพลงมาแล้วมากกว่าสองอัลบั้ม หรือชนะเลิศการประกวดในระดับชาติหรือนานาชาติ กลุ่มนี้ไม่จำเป็นต้องมีสมบัติตามข้อหนึ่งก็ได้- ผู้ที่ทำงานเป็นเบื้องหลังเช่น นักประพันธ์เพลง ผู้เรียบเรียงเสียงประสาน จำเป็นต้องได้รับรางวัลในวงการเพลงจึงจะถือว่ามีความโดดเด่น กลุ่มนี้ไม่จำเป็นต้องมีสมบัติตามข้อหนึ่งและข้อสามก็ได้

**ดารา นักแสดง**
ประกอบด้วยนักแสดงทุกประเภท (รวมถึงนักแสดงในภาพยนตร์สำหรับผู้ใหญ่ และสื่อเฉพาะกลุ่มอื่นๆ) นางแบบ พิธีกร
# มีบทบาทหลักในภาพยนตร์ ละคร ละครเวที รายการโทรทัศน์ รวมแล้วมากกว่าหนึ่งเรื่อง ไม่นับกรณีที่เป็นดารารับเชิญ
# สร้างชื่อเสียงในวงการบันเทิง หรือได้รับรางวัลในวงการบันเทิง
# บุคคลที่กล่าวถึงปรากฏตัวตามสื่อต่าง ๆ มากพอสมควร ซึ่งใช้เป็นแหล่งอ้างอิงได้
# บทความควรกล่าวถึงชีวประวัติ มากกว่าเว็บแฟนคลับ หรือเว็บการแข่งขันรายการบันเทิง

**หน้าแก้ความกำกวมหรือคำอธิบายเกี่ยวกับชื่อหรือนามสกุล**
ใช้สำหรับชื่อที่ซ้ำกันมาก หรืออาจมีได้หลายความหมาย เช่น เป็นชื่อเมืองหรือสิ่งอื่นที่มีบทความในวิกิพีเดีย  หากมีการกล่าวถึงบุคคลใดในบทความดังกล่าว บุคคลนั้นต้องผ่านเกณฑ์ความโดดเด่นข้างต้นเช่นกัน
สำหรับนามสกุล วงศ์สกุล หรือครอบครัว ให้ดูเกณฑ์ความโดดเด่นด้านล่าง

**บุคคลอันมีชื่อจากเหตุการณ์เดียว**
ในกรณีที่บุคคลใดบุคคลหนึ่ง มีความข้องเกี่ยวกับเหตุการณ์เดียวที่สำคัญ ตัวอย่างเช่น อาชญากรรมที่สำคัญหรือการสมัครการเลือกตั้ง บทความบุคคลอาจพิจารณาแยกให้เป็นเอกเทศ โดยไม่จำเป็นต้องมีบทความอื่นมาสนับสนุน แต่ถ้าแหล่งอ้างอิงที่เชื่อถือได้กล่าวถึงบุคคลนั้นเพียงเหตุการณ์จำเพาะ และไม่ปรากฏในเหตุการณ์อื่นอีกเลย การแยกชีวประวัติอาจไม่จำเป็น ควรจะรวมเข้ากับบทความของเหตุการณ์ดังกล่าว
ในกรณีที่แหล่งข้อมูลที่เชื่อถือได้รายงานถึงบุคคล ณ เวลานั้นอย่างกว้างขวาง และมีการขยายความตามภูมิหลังของบุคคล ข้อมูลของบุคคลนั้นควรจะรวมอยู่ในบทความของเหตุการณ์ เว้นเสียแต่ว่าเนื้อหาของบุคคลนั้นจะมีเยอะมากจึงควรแยกออกไป หรือกรณีที่แหล่งข้อมูลมุ่งเน้นที่จะกล่าวถึงบุคคลเป็นหลัก และให้น้ำหนักเหตุการณ์เป็นรอง ในกรณีนี้การกล่าวถึงบุคคลสมควรแยกออกมาจากบทความเหตุการณ์ในลักษณะของการสรุปแทน เนื่องจากบุคคลนั้นอาจจะมีความโดดเด่นเพิ่มมากขึ้นเรื่อย ๆ จากเหตุการณ์นั้น

**เงื่อนไขที่มักเข้าใจผิด**
ตรรกะต่อไปนี้ไม่เป็นที่ยอมรับ กรุณาพิจารณาความโดดเด่นจากเงื่อนไขที่กล่าวไว้แล้วด้านบน- ค้นหาชื่อของ "ก" ในเซิร์ชเอนจิน แล้วพบว่ามีหลายหัวข้อดังนั้น "ก" จึงเป็นบุคคลที่มีความโดดเด่น- "ข" เป็นสามีภรรยาหรือวงศาคณาญาติของ "ค" ซึ่งเป็นบุคคลที่มีความโดดเด่น ดังนั้น "ข" จึงเป็นบุคคลที่มีความโดดเด่นด้วย- "ง" เคยร่วมแสดงในภาพยนตร์โฆษณาหรือมิวสิกวีดีโอ แม้เพียงเสี้ยวเล็กน้อย "ง" จึงเป็นบุคคลที่มีความโดดเด่น- "จ" เป็นบุคลากรของหน่วยงานหรือองค์กรที่มีความโดดเด่น ดังนั้น "จ" จึงเป็นบุคคลที่มีความโดดเด่น- "ฉ" เคยเข้าร่วมการแข่งขันในรายการบันเทิง ดังนั้น "ฉ" จึงเป็นบุคคลที่มีความโดดเด่น- "ช" เป็นผู้ที่ได้รับนามสกุลพระราชทาน หรืออยู่ในวงศ์ตระกูลที่มีความโดดเด่น ดังนั้น "ช" จึงเป็นบุคคลที่มีความโดดเด่น

**ดูเพิ่ม**
 วิกิพีเดีย:เงื่อนไขในการนับว่าเป็นสารานุกรม- วิกิพีเดีย:ชีวประวัติของบุคคลที่มีชีวิตอยู่
หมวดหมู่:แนวปฏิบัติวิกิพีเดีย